OpenLLM-France/wikimedia huggingface dataset:
# Royal Society for the encouragement of Arts, Manufactures & Commerce

La Royal Society for the encouragement of Arts, Manufactures & Commerce (en català Real Societat per al foment de les Arts, les Manufactures i el Comerç) o, com es coneix més habitualment Royal Society of Arts, abreviat RSA és una ONG fundada el 1754 que es financia a través de la subscripció dels seus membres el patrocini i la donació de mecenes, ja siguin particulars, empreses o fundacions caritatives. Entre els membres més notables s'hi troben Benjamin Franklin, Adam Smith, William Hogarth, John George Diefenbaker, Stephen Hawking i Charles Dickens. El 1847, el monarca britànic li va concedir la carta reial.
La RSA ha intentat desafiar l'statu quo amb l'objectiu de canviar el món. A través de les seves idees, investigacions i els seus 27 000 membres, intenta entendre i millorar la capacitat humana per tal de correspondre la realitat d'avui amb el desig de les persones per un món millor.

## Referències

* ↑ RSA, RSA. «RSA who we are, Detailed: RSA who we are», 19-04-2012. Arxivat de l'original el 2011-05-14. [Consulta: 19 abril 2012].

## Enllaços externs

* Web oficial
* RSA United States
# L'últim milionari

L'últim milionari (títol original en francès Le dernier milliardaire) és una pel·lícula de comèdia francesa de 1934 dirigida per René Clair i protagonitzada per Max Dearly, Marthe Mellot i Renée Saint-Cyr. La pel·lícula es basa en un petit regne europeu fictici que està a punt de trencar-se. Ha estat doblada al català.
Va ser rodada als estudis Joinville de París. Els decorats de la pel·lícula van ser dissenyats pels director d'art Lucien Aguetand i Lucien Carré. Va ser l'última pel·lícula que Clair va fer a França fins al 1947, quan es va traslladar a Gran Bretanya i després als Estats Units.

## Sinopsi

Quan el petit principat de Casinario a la vora de la fallida rep la visita del Sr. Banco, l'home més ric del món, veu en ell un salvador providencial i el converteix en el seu dictador. El senyor Banco rep un cop al cap i la commoció cerebral li fa perdre el cap. Però el poble i la classe política de Casinario, cada cop més servil, veuen en els seus decrets imbècils només l'expressió del sentit comú.

## Repartiment

* Max Dearly com a Banco
* Marthe Mellot com a reina de Casinario
* Renée Saint-Cyr com a princesa Isabelle
* Sinoël com a primer ministre
* Charles Redgie com el príncep hereu Nicolas
* Marcel Carpentier com el detectiu Brown
* Paul Ollivier com a xambel·là
* Raymond Cordy com a Valet
* José Noguero com a cap de banda
* Raymond Aimos com a Le mendiant
* Christian Argentin com a ministre de finances
* Jean Aymé com a Un ministre
* Eddy Debray com a Un ministre

## Referències

* ↑ BFI.org
* ↑ L'últim milionari a esadir.cat
* ↑ «Le Dernier Milliardaire (1934)».
* ↑ «LE DERNIER MILLIARDAIRE».
* ↑ «Zweitausendeins. Filmlexikon FILME von A-Z - Der letzte Milliardär».

## Bibliografia

* Dudley Andrew. Mists of Regret: Culture and Sensibility in Classic French Film. Princeton University Press, 1995.

## Enllaços externs

* Fragment de la pel·lícula a YouTube
# Parc Esportiu Llobregat

El Parc Esportiu Llobregat és una instal·lació lúdicoesportiva que es va posar en marxa el 9 de gener de 2006. Les instal·lacions, que ocupen uns 40.000 metres quadrats, van ser fets per l'arquitecte portuguès Álvaro Siza, guardonat el 1992 amb el Premi Pritzker de la Fundació Hyatt de Chicago. Es tracta d'un equipament intel·ligent, versàtil i que barreja el disseny amb la funcionalitat. El projecte va costar més de 2.000 milions de pessetes, dels quals 280 milions van ser de la Diputació de Barcelona.
El 2011 es va ampliar amb una Ludoteca i un Centre Cívic. Des del 2014 els usuaris disposen d'una aplicació mòbil per tenir informació actualitzada d'horaris, serveis, tarifes i notícies tant del Parc Esportiu Llobregat com de Can Mercader.
El 2016 les instal·lacions comptaven amb 3.000 abonats, i eren gestionades per l'empresa Procornellà, juntament amb el Complex Can Mercader. El 2016 van celebrar el desè aniversari amb una exposició, entre altres activitats.

## Referències

* ↑ «La Diputació subvenciona el Parc Esportiu Llobregat». Vilaweb, 07-09-2001 [Consulta: 14 gener 2018].
* 1 2 «Deu anys de Parc Esportiu Llobregat». elbaix.cat, 08-01-2016 [Consulta: 14 gener 2018].
* ↑ Llobregat, Q.F. / Cornellà de «El Parc Esportiu Llobregat y Can Mercader apuestan por la 'smart city'» (en castellà). elperiodico, 18-11-2014.
* ↑ «El Parc Esportiu Llobregat celebra 10 anys». líniacornellà, 2016. Arxivat de l'original el 2018-01-15 [Consulta: 14 gener 2018].
# Sheffield (Alabama)

Sheffield, Alabama és una població dels Estats Units a l'estat d'Alabama. Segons el cens del 2000 tenia 9.652 habitants.

## Demografia

Segons el cens del 2000, Sheffield tenia 9.652 habitants, 4.243 habitatges, i 2.711 famílies La densitat de població era de 568,1 habitants/km².
Dels 4.243 habitatges en un 27,2% hi vivien nens de menys de 18 anys, en un 43,3% hi vivien parelles casades, en un 16,7% dones solteres, i en un 36,1% no eren unitats familiars. En el 32,5% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,7% tenia menys de 18 anys, un 8% entre 18 i 24, un 26,6% entre 25 i 44, un 22,6% de 45 a 60 i un 19% 65 anys o més.
L'edat mediana era de 39 anys. Per cada 100 dones hi havia 85,5 homes. Per cada 100 dones de 18 o més anys hi havia 80,6 homes.
La renda mediana per habitatge era de 26.673 $ i la renda mediana per família de 33.877 $. Els homes tenien una renda mediana de 30.378 $ mentre que les dones 18.033 $. La renda per capita de la població era de 16.022 $. Aproximadament el 16,5% de les famílies i el 18,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Sheffield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Sheffield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Casa Apezteguía

Casa Apezteguía és un habitatge del municipi de Cadaqués (Alt Empordà) inclòs en l'Inventari del Patrimoni Arquitectònic de Catalunya.

## Descripció

Situada al sud-oest del nucli urbà de la població de Cadaqués, orientada a la platja de ses Oliveres i a l'avinguda Pérez del Pulgar, a primera línia de mar.
Edifici aïllat de planta irregular, amb la coberta de teula de dues vessants i distribuït en soterrani, planta baixa i pis, aquest últim localitzat a l'extrem sud de la construcció. Fou concebut com a segona residència unifamiliar i està construït damunt les roques de la costa mitjançant murs de pedra de la zona, a manera de prolongació del litoral. La façana orientada al mar presenta una plataforma inferior a la que s'accedeix a través d'unes escales. Al nivell superior hi ha un paviment de lloses de pissarra que continua a l'interior de l'edifici. La façana es caracteritza pels grans finestrals rectangulars, protegits amb persianes corredisses de lamel·les blanques, que l'integren. La part posterior de l'edifici es tanca mitjançant un pati pavimentat, que dona accés a l'interior. La distribució interior de la casa es divideix en dos espais, la zona noble, amb diverses habitacions i la sala - menjador, localitzats al llarg de la façana principal; i la zona de servei, amb la cuina, el garatge i les habitacions del servei.
La construcció combina els paraments arrebossats i emblanquinats amb els murs de pedra llicorella de la zona, perfectament integrada en el paisatge.

## Història

A partir dels anys 50 Cadaqués es va convertir en un centre cultural important, on es reunien personatges de la burgesia catalana i artistes internacionals de ressò. Aquests fets, juntament amb l'increment de turisme, varen comportar la construcció de noves cases d'estiueig i la reforma de les antigues introduint variacions lligades a les darreres tendències arquitectòniques, encara que conservant, globalment, l'estil arquitectònic tradicional.
La casa es va projectar com a residència unifamiliar per passar-hi les vacances i els caps de setmana. Va ser construïda el 1970 pels arquitectes Peter Harnden i Lanfranco Bombelli.

## Referències

* 1 2 3 4 5 6 «Casa Apezteguía». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Prat d'Aubes

El Prat d'Aubes és un prat alpí del municipi de la Coma i la Pedra situat entre el coll dels Belitres (al nord) i el Cap de Prat d'Aubes (a llevant).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «Prat d'Aubes». Gran Enciclopèdia Catalana. Barcelona: Grup Enciclopèdia Catalana.
* ↑ Centre excursionista de Catalunya. Acta de la sessió inaugural de 1908-1909. Tip. "L'Avenc"̧, 1912, p. 308, 314, 318.
# Apodantàcies

Apodanthaceae és una família de plantes amb flors que consta de 10 espècies de plantes herbàcies endoparàsites. Viuen en forma de filaments semblants a un miceli en les branques o les tiges dels seus hostes i emergeixen només quan floreixen i fructifiquen. No són verdes ni fan la fotosíntesi (holoparasitisme).
Estan distribuïdes a les zones neotropicals de Califòrnia a Fñorida, Iran, sud d'Austràlia i Àfrica oriental.
N'hi ha dos gèneres: Pilostyles i Apodanthes.

## Referències

* ↑ Apodanthaceae: Family Description, Parasitic Plant Connection website, accessed 2009-12-31
* ↑ Albert Blarer, Daniel L. Nickrent, and Peter K. Endress. 2004. "Comparative floral structure and systematics in Apodanthaceae (Rafflesiales)". Plant Systematics and Evolution 245(1-2):119-142.
# Riòm

Rioms és un municipi francès situat al departament de la Droma i a la regió d'Alvèrnia-Roine-Alps. L'any 2007 tenia 22 habitants.

## Demografia
### Població

El 2007 la població de fet de Rioms era de 22 persones. Hi havia 8 famílies de les quals 4 eren unipersonals (4 dones vivint soles i 4 dones vivint soles) i 4 parelles amb fills.
La població ha evolucionat segons el següent gràfic:
Habitants censats

### Habitatges

Tots els 8 habitatges que hi havia el 2007 eren l'habitatge principal de la família. Tots els 7 habitatges eren cases. Tots els 8 habitatges principals que hi havia estaven ocupats pels seus propietaris; 6 tenien quatre cambres i 2 en tenien cinc o més. 7 habitatges disposaven pel capbaix d'una plaça de pàrquing. A 7 habitatges hi havia un automòbil i a 1 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rioms el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 13 persones, 10 eren actives i 3 eren inactives. De les 10 persones actives 9 estaven ocupades (5 homes i 4 dones) i 1 aturada (1 dona i 1 dona). De les 3 persones inactives 1 estava estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Rioms a l'INSEE.
* Évolution et structure de la population Fitxa amb el detall de dades de Rioms a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Curió

* Per a altres significats, vegeu «Curió (cap de la Cúria)».
Curió (llatí: Curio) va ser el nom d'una família de la gens Escribònia entre els quals es trobaven alguns personatges destacats:
* Gai Escriboni Curió, pontífex màxim el 174 aC.
* Gai Escriboni Curió, pretor romà el 121 aC.
* Gai Escriboni Curió, tribú de la plebs el 90 aC i cònsol el 76 aC.
* Gai Escriboni Curió, tribú de la plebs el 50 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 901.
# Pelecyodon

Pelecyodon és un gènere de peresós terrestre que visqué entre l'Oligocè inferior i el Miocè a Sud-amèrica.

## Referències

* ↑ Toledo, N.; Bargo, M. S.; Cassini, G. H.; Vizcaíno, S. F. (2012). "The Forelimb of Early Miocene Sloths (Mammalia, Xenarthra, Folivora): Morphometrics and Functional Implications for Substrate Preferences". Journal of Mammalian Evolution 19 (3): 185. doi:10.1007/s10914-012-9185-2
# Carantec

Carantec (en bretó Karanteg) és un municipi francès, situat a la regió de Bretanya, al departament de Finisterre. L'any 2006 tenia 3.088 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.603 | 2.651 | 2.527 | 2.522 | 2.609 | 2.724 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Guy Gueguen | Divers droite |
# Luci Calpurni Pisó Frugi

Luci Calpurni Pisó Frugi és el nom dels següents personatges:
* Luci Calpurni Pisó Frugi (cònsol), cònsol el 133 aC
* Luci Calpurni Pisó Frugi (pretor 112 aC), pretor el 112 aC
* Luci Calpurni Pisó Frugi (pretor 74 aC), pretor l'any 74 aC
# Matthew Špiranović

Matthew Špiranović (Geelong, Austràlia, 27 de juny de 1988) és un futbolista australià. Va disputar 16 partits amb la selecció d'Austràlia.

## Referències

* ↑ National Football Teams
# Rui Manuel Jordão

Rui Manuel Jordão (Benguela, 9 d'agost de 1952 - Cascais, 18 d'octubre de 2019) va ser un futbolista portuguès de la dècada de 1970.
Fou 43 cops internacional amb la selecció portuguesa amb la qual participà en l'Eurocopa 1984. Pel que fa a clubs, defensà els colors de SL Benfica, Saragossa i Sporting.
Després de retirar-se, es va allunyar del món del futbol i es va convertir en pintor i escultor. Va morir el 18 d'octubre de 2019 als 67 anys després d'haver estat hospitalitzat per problemes cardíacs a Cascais. Fernando Gomes, president de la Federació portuguesa de futbol, va elogiar-lo en un comunicat.

## Palmarès

Benfica
* Primeira Liga: 1971-72, 1972-73, 1974-75, 1975-76
* Taça de Portugal: 1971-72
Sporting
* Primeira Liga: 1979-80, 1981-82
* Taça de Portugal: 1977-78, 1981-82
* Supercopa Cândido de Oliveira: 1982

## Referències

* ↑ EURO's greatest games; UEFA.com, 24 juny 2008
* ↑ «Platini faz a diferença em meia-final de sonho» (en portuguès). UEFA.com, 04-10-2003. [Consulta: 18 abril 2017].
* ↑ «Portugal - List of Topscorers». RSSSF. [Consulta: 18 abril 2017].
* ↑ Rui Manuel Jordão a National-Football-Teams.com (anglès)
* ↑ Rui Manuel Jordão a BDFutbol
* ↑ Portugal stats at Eu-Football
# Antal Molnár

Antal Molnár (hongarès: Molnár Antal) (Budapest, 7 de gener de 1890 - Budapest, 7 de desembre de 1983) va ser un compositor i musicòleg hongarès.

## Biografia

Molnár va estudiar amb Victor von Herzfeld a Budapest del 1907 al 1910 i després va ser violista al quartet Waldbauer i al quartet de piano Dohnányi-Hubay. Va treballar amb Béla Bartók i Zoltán Kodály i del 1912 al 1919 va ser professor a l'Escola Superior de Música de Budapest. A la tardor de 1918 va participar al "Sunday Circle" de Budapest (Vasárnap-Társaság), un grup de discussió sobre qüestions filosòfiques i polítiques, que va ser dirigit per György Lukács a la casa de Béla Balázs. Mitjançant la mediació de Kodály, va rebre un càrrec d'història de la música, estètica, música de cambra i teoria de la música a l'Acadèmia de Música Franz Liszt el 1919, que va ocupar fins al 1959.
Molnár va compondre una variació orquestral, una suite per a orquestra de doble corda, un concert per a violoncel, música de Kurutz per a quatre Tárogató, obres de música de cambra, un Missa brevis, una cantata i cançons. A més, va escriure nombrosos escrits sobre història i teoria de la música. Dedicant molts esforços a clarificar les obres de músics víctimes del nazisme com per exemple Pál Budai.
Molnár va rebre el premi Baumgarten per la seva obra literària el 1934 i el premi Kossuth el 1957.

## Bibliografia

* Éva Karádi, Erzsébet Vezér [eds.]: Georg Lukács, Karl Mannheim and the Sunday Circle, Frankfurt am Main: Sendler, 1985 ISBN 3-88048-074-5
* Stanley Sadie (Ed.): The New Grove Dictionary of Music and Musicians. Macmillan, Londres 1980. Lemma Molnár, Antal.
* Alfred Baumgartner: Propylaea World of Music - The Composers - Un lèxic en cinc volums. Propylaen Verlag, Berlín 1989, ISBN 3-549-07830-7, p. 64, volum 4.

## Enllaços externs

* https://portal.dnb.de/opac.htm?method=simpleSearch&query=117122394//al catàleg de la Biblioteca Nacional Alemanya
* Extracte de text d'Antal Molnár: Un pensament d'heretge sobre la música, Budapest, Gondolat 1976 a: https://saitenweise.tripod.com/1_98_5.HTM
# Maemo

Maemo és una plataforma de desenvolupament per a dispositius mòbils. Va ser desenvolupada inicialment per Nokia i després passada a la Fundació Hildon, per a ser utilitzada en telèfons intel·ligents i tauletes tàctils.
Diferents versions s'han fet servir a diferents aparells de Nokia, en concret al Nokia 770 Internet Tablet, al Nokia N800, al Nokia N810 i al Nokia N900.
Maemo depèn dels components següents:
Hildon :
* Qt
* X Window System ||
* Debian ||
* GNU/Linux ||
El desenvolupament d'aplicacions funcionava a partir del sistema ScratchBox.
Després de l'adquisició per part de Nokia de Trolltech, l'empresa darrere de Qt, Maemo ha començat a desenvolupar-se amb aquestes biblioteques mentre que amb GTK+ s'ha continuat des de la comunitat.

## Vegeu també

* MeeGo

## Referències

* ↑ «Maemo Trademark». Maemo.org, 23-09-2008. [Consulta: 29 agost 2009].

## Enllaços externs

* Lloc oficial
# Matthew White

Matthew White és el nom dels següents personatges:
* Matthew White (ciclista) (1974), ciclista en ruta australià.
* Matthew White (historiador) (s. XX), historiador estatunidenc.
# ADOdb

ADOdb és un conjunt de llibreries de bases de dades per a PHP i Python. Aquesta permet als programadors desenvolupar aplicacions web d'una manera portable, ràpida i fàcil. L'avantatge resideix que la base de dades pot canviar sense necessitat de reescriure cada cridada a la base de dades realitzada per l'aplicació.

## Referències

* ↑ M. Domínguez-Dorado. Todo Programación Nº 14. Pàgs. 36-39. Editorial Iberprensa (Madrid). DL M-13679-2004. Gener, 2006.. Acceso a bases de datos en PHP mediante ADOdb.
# La Fàbrica (Malla)

La Fàbrica és una masia de Malla (Osona) inclosa a l'Inventari del Patrimoni Arquitectònic de Catalunya.

## Descripció

Cos allargat amb una balconada a la part central i sobre la porta d'entrada, que s'obre a un pati rodejat d'edificis com el paller i altres dependències similars. El pati és a la via d'accés a la casa i està tancat per una porta coberta amb una teulada a doble vessant.

## Història

Presenta una tipologia diferent a les altres masies degut a la balconada i en ser tan allargada. És de les més antigues del municipi, com ho demostra l'aparell, fet encara, en els trossos no remodelats, de tàpia (Es podria remuntar la seva construcció al segle XV).

## Referències

* 1 2 «La Fàbrica». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2017].
# Philadelphia

«Philadelphia» té aquests significats:
* Entitats de població:
** Filadèlfia (en anglès Philadelphia), ciutat més gran de l'estat de Pennsilvània.
** Philadelphia (Tennessee), població dels Estats Units a l'estat de Tennessee.
** Philadelphia (Mississipi), població dels Estats Units a l'estat de Mississipi.
** Philadelphia (Nova York), població dels Estats Units a l'estat de Nova York.
** Filadelfia (Lídia), antiga ciutat de l'Àsia Menor, actualment la ciutat des Alasehir a Turquia.
** Philadelphia (Egipte), antiga ciutat egípcia al Faium
* Esport:
** Philadelphia Eagles, franquícia de futbol americà.
** Philadelphia Flyers, equip d'hoquei sobre gel.
** Philadelphia Phillies, club de beisbol estatunidenc de la ciutat de Filadèlfia.
** Philadelphia Union, club de futbol de Filadèlfia, en el suburbi de Chester, Pennsilvània.
** Philadelphia 76ers, coneguts com a Sixers, franquícia de la NBA amb seu a Filadèlfia, Pennsilvània.
* Miscel·lània:
** Formatge philadelphia, formatge cremós per untar.
** Filadèlfia (pel·lícula) (Philadelphia), pel·lícula de Jonathan Demme, estrenada el 1993 guanyadora de dos oscars.
** The Philadelphia Story, pel·lícula estatunidenca de George Cukor estrenada el 1940.
# Lénina (Novoplàtnirovskaia)

* Per a altres significats, vegeu «Lénina».
Lénina - Ленина (rus) - és un khútor del krai de Krasnodar, a Rússia. És a la vora dreta del Txelbas, a 23 km al sud de Leningràdskaia i a 124 km al nord de Krasnodar. Pertany a l'stanitsa de Novoplàtnirovskaia.
# Planctobacteris

Els planctobacteris (Planctobacteria) són un clade creat per Cavalier-Smith. S'inclou en el clade bacterià Gracilicutes i comprèn els fílums Chlamydiae, Planctomycetes i Verrucomicrobia. Probablement, els planctobacteris varen perdre o reduir dues vegades la seva paret cel·lular de peptidoglicà.
El següent gràfic mostra la versió de Cavalier-Smith de l'arbre de la vida, mostrant la posició del clade dels planctobacteris.
| UACU | Chlorobacteria Hadobacteria Cyanobacteria  Eurybacteria  Endobacteria  Actinobacteria   Neomura   Archaea  Eukarya Gracilicutes Proteobacteria Planctobacteria Sphingobacteria Spirochaetes |
# Protocol Data Unit

Les unitats de dades de protocol, també anomenades PDU, s'utilitzen per a l'intercanvi de dades entre unitats no parells, dins d'una capa del model OSI. Existeixen dues classes:
Cada capa del model OSI en l'origen ha de comunicar-se amb capa igual en el lloc destino. Aquesta forma de comunicació es coneix com a comunicació de parell-a-parell.
Durant aquest procés, cada protocol de capa intercanvia informació en el que no es coneix com a unitats de dades, entre capes iguals. Cada capa de comunicació, en el computador origen, es comunica amb un PDU específic de capa i amb la seva capa igual en la computadora destinació.

## Vegeu també

* APDU
* Paquet de xarxa

## Enllaços externs

* comp.protocols.iso FAQ Arxivat 2010-09-01 a Wayback Machine. (en anglès) (no funciona)
* comp.protocols.iso FAQ (search for "PDU")
* 802.11 Wireless LAN IEEE standard
# Maenia de civitate

La lex Maenia de civitate va ser una antiga llei romana de data desconeguda i autor incert, que establia que el nascut de pares peregrini, seguís la condició d'aquell dels dos pares que tingués una condició pitjor.

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 115 [Consulta: 26 abril 2022].